Ilūkste - Vikipēdija

# Ilūkste

### Vikipēdijas raksts

Ilūkste
Daugavpils rajons

Iedzīvotāji (2004) | 2940
Citi nosaukumi | vācu - Illuxt lietuviešu - Alūksta
Pilsēta | no 1917.g
Rajons | Daugavpils rajons
Mājaslapa | http://www.ilukste.lv

Ilūkste - pilsēta Latvijas dienvidaustrumos, Daugavpils rajona rietumu daļā, 204 kilometru attālumā no Rīgas.

### [izmainīt šo sadaļu] Vēsture

Kā apdzīvota vieta sākusi veidoties 16. gadsimtā. Rakstos pirmoreiz minēta 1550. gadā kā mazs miestiņš Ilūkstes upes labajā krastā uz grāfa Kaspara Zīberga zemes.

Pateicoties savai atrašanās vietai ceļu no Sēlijas vidienes, Lietuvas, Baltkrievijas un Daugavpils krustojumā Ilūkste sāka veidoties kā tirdzniecības centrs un 1795. gadā kļuva par apriņķa centru. Ilūkstes apriņķī darbojās 50 baznīcas, 15 skolas un 150 krogi.

Pirmā mācību iestāde – latīņu skola Ilūkstē atklāta 1596. gadā. Šeit darbojies krievu skolotāju institūts 1910. gadā, kas vēlāk pārcelts uz Jaroslavļu. Ilūkstē darbojušās vairākas skolas un bibliotēkas, par kuru vēsturi materiāli apkopoti Ilūkstes bērnu un jauniešu centra novadpētniecības muzejā. Tagadējā Ilūkstes 1. vidusskola atklāta 1927. gadā, atklāšanā piedalījies toreizējais izglītības ministrs Jānis Rainis, kam par godu pie skolas 1990. gadā uzstādīts tēlnieka Folkmaņa veidots piemineklis.

### [izmainīt šo sadaļu] Ilūkste šodien

Ilūkstes vēsturiskajā centrā atrodas triju konfesiju dievnami – katoļu, pareizticīgo un atjaunotā luterāņu baznīca (padomju laikā tajā atradās sporta skola).

Tagad Ilūkstē ir vairākas izglītības iestādes, sporta un mūzikas skola, darbojas kultūras centrs, bibliotēkas, bērnu un jauniešu centrs. Tajā ir gan interešu pulciņi, gan novadpētniecības muzejs, darbojas 232. Ilūkstes mazpulku organizācija. Atzīmējama vēl viena nevalstiska organizācija – dienas centrs “Fēnikss” cilvēkiem ar īpašām vajadzībām.

Kopš 2003. gada Ilūkste ir Ilūkstes novada centrs. Novadā apvienojās Ilūkstes pilsēta, Pilskalnes, Šēderes, Bebrenes pagasti – vēsturiski interesantas un ainaviski skaistas, kultūrvēstures un dabas objektiem bagātas Augšzemes teritorijas.

| Šis ar Latvijas ģeogrāfiju saistītais raksts ir nepilnīgs. Jūs varat dot savu ieguldījumu Vikipēdijā, papildinot to.

Daugavpils rajons
Ilūkste | Subate | Ilūkstes novads | Ambeļu pagasts | Biķernieku pagasts | Demenes pagasts | Dubnas pagasts | Dvietes pagasts | Eglaines pagasts | Kalkūnes pagasts | Kalupes pagasts | Laucesas pagasts | Līksnas pagasts | Maļinovas pagasts | Medumu pagasts | Naujenes pagasts | Nīcgales pagasts | Salienas pagasts | Skrudalienas pagasts | Subates pilsētas lauku teritorija | Sventes pagasts | Tabores pagasts | Vaboles pagasts | Vecsalienas pagasts | Višķu pagasts

Saturs iegūts no "http://lv.wikipedia.org../../../i/l/%C5%AB/Il%C5%ABkste.html"

Kategorijas: Nepabeigti raksti par Latvijas ģeogrāfiju | Latvijas pilsētas | Daugavpils rajons

##### Views

- Raksts
- Diskusija
- Pašreizējā versija

##### Meklēt

##### Citās valodās

- English
- Eesti
- Lietuvių
- Русский